โดนสุนัขเลียที่ปากเมื่อ3อาทิตย์ก่อน สุนัขไม่ทราบว่าเคยได้ฉีดวัคซีนไหม แล้วตอนนี้ผมมีไข้กับอาการปวดจี๊ดตามแขนขา จะมีโอกาสเป็นโรคพิษสุนัขบ้าไหมครับ
สวัสดีค่ะ หากสุนัขไม่มีประวัติว่าเคยได้รับการฉีดวัคซีนป้องกันพิษสุนัขหรือไม่ แนะนำให้ ไปรับการฉีดวัคซีนป้องกันพิษสุนัขบ้าค่ะ แม้จะผ่านมา 3 สัปดาห์แล้ว แต่การฉีดก็ยังพอได้ช่วยป้องกันการเป็นโรคได้อยู่ค่ะสำหรับอาการของโรคพิษสุนัขบ้าในคนนั้น แบ่งออกเป็น 3 ระยะคือ-ระยะแรก จะมีไข้ อ่อนเพลีย ปวดศีรษะ ปวดท้อง คลื่นไส้ อาเจียน นอนไม่หลับ กระสับกระส่าย อารมณ์เปลี่ยนแปลง เสียวหรือชาหรือปวดแสบปวดร้อนบริเวณแผลที่เคยถูกกัด แม้แผลจะหายไปแล้วก็จาม ต่อมาอาการนี้จะลามไปทั่งแขนขา ระยะเวลาที่เป็นประมาณ 2-10 วัน- ระยะที่ 2 หรือระยะปรากฏอาการทางประสาท (หรือระยะตื่นเต้นในสัตว์) จะมีน้ำลายมาก เนื่องจากการเจ็บปวดกล้ามเนื้อที่ใช้ในการกลืน ทำให้ไม่กล้าดื่มน้ำ ไม่กล้ากลืนน้ำลาย แม้ว่าจะหิวน้ำ มีเหงื่อออกมาก กระวนกระวาย สะดุ้ง ตกใจง่าย เมื่อมีสิ่งเร้า เช่น ลมพัด เสียงดัง คลุ้มคลั่งสลับกับสติดี- ระยะสุดท้ายหรือระยะไม่รู้สึกตัว จะไม่รู้สึกตัว หมดสติ อาจมีชัก ส่วนใหญ่เสียชีวิตไม่เกิน 7 วันหลังจากแสดงอาการจากระยะที่ 2ดังนั้นแนะนำให้สังเกตอาการไข้และอาการอื่นๆ หากเป็นนานเกิน 2 วัน และมีอาการอื่นๆต่างๆ ร่วมด้วย ควรรีบไปพบแพทย์เพื่อตรวจหาสาเหตุค่ะอย่างไรก็ตาม หากสุนัขตัวที่มาเลียนั้น ยังคงมีชีวิตอยู่ในตอนนี้ สุนัขตัวนั้นก็ไม่ได้เป็นโรคพิษสุนัขบ้าค่ะ และ ก็จะไม่ได้ติดโรคพิษสุนัขบ้าจากสุนัขตัวนั้นค่ะ